সেনাবাহিনীর পূর্বাঞ্চলীয় কমান্ডের পক্ষ থেকে সেই অভিযোগ উড়িয়ে দিয়ে সমস্ত চিঠি জনসমক্ষে আনা হল আজ। দেখুন, কাকে কাকে চিঠি লিখেছিল সেনা।
মমতা বন্দ্যোপাধ্যায় বলেছিলেন, সেনা মোতায়নের আগে রাজ্য সরকারকে জানায়নি কেন্দ্র। অথচ—

• ২৪ শে নভেম্বর সেনাবাহিনীর বেঙ্গল হেডকোয়ার্টারের পক্ষে কর্ণেল সুরিন্দর মাহানি পশ্চিমবঙ্গর পরিবহন দফতরের সচিবকে চিঠি দিয়ে টোল প্লাজার সমীক্ষার ব্যাপারে জানিয়েছিলেন। এই সেই চিঠি।

• শুধু তাই নয়, কলকাতার পুলিশ কমিশনারকেও চিঠি দিয়েছিল সেনাবাহিনী। যাতে যানজট না হয় সে জন্য ব্যবস্থা নেওয়ার প্রতিশ্রুতিও ছিল সেই চিঠিতে।

• নবান্নের কাছে বিদ্যাসাগর সেতু যেহেতু হুগলি রিভার ব্রিজ কমিশনার্সের অধীনে, তাই তার চেয়ারম্যানকেও চিঠি দেওয়া হয়েছিল।

• হাওড়ার পুলিশ কমিশনারকেও সেনাবাহিনী চিঠি দিয়েছিল এই মহড়ার ব্যাপারে।

• হেস্টিংস থানার ওসিকেও আগাম জানানো ছিল। বিদ্যাসাগর সেতুর দুই প্রান্তে চেক পয়েন্ট বানানোর অনুমতি চাওয়া হয়েছিল সেই চিঠিতে।